BUGONIA
2026-02-10 20:30 - 22:30 (Europe/Zagreb) | Kino dvorana Visia, Poljana Paska Miličevića 3, Dubrovnik, 20000, Croatia
Iz vizionarskog uma redatelja Yorgosa Lanthimosa dolazi „Bugonia“ — eksplozivni psihološki triler koji pruža crnohumorni uvid u naše moderno doba ludila.
Provokativan i subverzivan, film prati dvojicu mladića opsjednutih teorijama zavjere koji izlaze iz svojih internetskih jazbina i otimaju Michelle, moćnu direktoricu korporacije za koju vjeruju da je izvanzemaljac poslan da nas uništi. Nakon što je okuju u podrumu i suoče se licem u lice s „neprijateljem“, obje strane — paranoidni zatočitelji u aluminijskim kapama i hladna, bezdušna korporativna izvršiteljica — uskoro se nađu u sukobu koji je jednako nepredvidljiv koliko i iznenađujuće dirljiv.
Film nose snažne glumačke izvedbe Jesseja Plemonsa, Emme Stone i debitanta Aidana Delbisa, a zahvaljujući vraški oštrom scenariju Willa Tracyja, Lanthimos stvara drsko originalan portret onoga što znači smijati se, plakati i zgražati se nad sudbinom čovječanstva.

ADU: Klaunovi
2026-02-11 10:00 - 11:30 | Kazalište Marina Držića, Pred Dvorom 3, Dubrovnik, 20000, Croatia
Klaunovi su nastali kao ispitna produkcija iz kolegija Pokret 1, 1. godine diplomskog studija glume na Akademiji dramske umjetnosti Sveučilišta u Zagrebu.
Kroz osnovne elemente klaunerije, slapstick, mimu, kreiranje klaunskog karaktera promjenom hoda, naglaskom na fokus, igrom s predmetima, gradacijom unutar repeticije određenih sekvenci i crvenim nosom studenti dolaze do izvedbenih materijala te korištenjem humora kao alata uspostavljaju kontakt s gledateljima kreirajući kratke scene iz područja komedije i ludizma. Klaun kao takav jedan je od ključnih likova u odgojno formativnom životnom periodu, biće je to koje kroz emotivni svijet i naglaskom na svoje nedostatke kreira vještinu koja zabavlja djecu i odrasle.
Nastavnici:
doc. art. Jure Radnić, izv. prof. Saša Božić, Vini Jurčić i Dea Presečki, umjetničke asistentice
Igraju studenti prve godine diplomskog studija glume:
Lucija Nera Đurić ,Andrej Bartul Jabuka, Marta Lončar, Nina Spasović, Vanesa Vidaković Natrlin, Andrija Žunac, Antun Antolović, Vijeko Lončarić, Tarik Žižak, Lucija Jakupčić, Josipa Klobučar, Bruno Vršćak, Lav Novosel

Radionica izrade konavoskoga veza
2026-02-11 16:00 - 17:00 | Zavičajni muzej Konavala, Čilipi, Beroje 49, Čilipi, Dubrovačko-neretvanska, 20217, Croatia
Zavičajni muzej Konavala kreće s drugim ovogodišnjim ciklusom radionica izrade konavoskoga veza i baš mu se veselimo!

Dobrodošli su i djeca i odrasli, kao i svi koji su već bili s nama ranije, ali i novi polaznici koji se tek žele okušati u vezenju.
Početnici će učiti osnove i jednostavne mustre, a oni iskusniji nastavljaju tamo gdje su stali.

11. veljače – 27. svibnja 2026.
Srijedom, 16:00 – 17:00
Zavičajni muzej Konavala, Čilipi
Radionice vode naše vrijedne vezilje Katica Carević i Katica Kordić

Prijave i informacije: 099 560 7862

Vidimo se iduću srijedu!

Radionica izrade maski "Papir, boje & mašta"
2026-02-11 17:00 - 18:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Dubrovački karnevo 2026. sve je bliže, a ususret prvim aktivnostima na Stradunu i drugim lokacijama, tjedan obilježavamo nizom kreativnih druženja u Centru kako bi se mali i veliki pripremili za maškare!
🎭🧚Društvo Naša djeca Dubrovnik u srijedu 11. veljače od 17h do 18h će održati radionicu izrade maski “Papir, boje & mašta” u prostorima Centra u TUP-u (poviše Love Bara). Prijave su otvorene na linku: https://forms.fillout.com/t/pou4tCsASAus

JEDAN OBIČAN INCIDENT / It Was Just an Accident
2026-02-11 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Kvar automobila dovodi jednu obitelj do mehaničara Vahida, bivšeg političkog zatvorenika, koji je uvjeren da je vozač zapravo njegov bivši mučitelj. Ta naizgled bezazlena nezgoda pokreće lavinu sve ozbiljnijih posljedica.
Renomirani iranski redatelj Jafar Panahi u ovom napetom, crnohumornom trileru osvete istražuje moralne pukotine koje otvara trauma, s filmom koji mu je donio Zlatnu palmu u Cannesu ove godine.
Prikaz društvene represije, neravnopravnosti žena, ali i duboki humanizam i humor u prikazima iranske svakodnevice Panahiju su donijele glavne nagrade svih najprestižnijih svjetskih festivala, zbog čega je nerijetko bio izložen političkoj cenzuri i sankicioniran od strane iranskih vlasti, a i ovaj je film snimio u tajnosti.
*** Cannes Film Festival 2025 – nagrada Zlatna palma / Sydney Film Festival 2025 – Sydney Film Prize (najbolji film)

Stray Kids: The dominATE Experience
2026-02-11 18:00 - 20:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Globalna K-pop senzacija Stray Kids stiže u kina s eksplozivnim koncertnim filmom Stray Kids: The dominATE Tour, koji donosi sirovu energiju, produkcijski vrhunski show i karizmu jednog od najutjecajnijih boy bandova današnjice – iz prvog reda i na velikom platnu.
Film je snimljen tijekom istoimene svjetske turneje i gledateljima pruža jedinstvenu priliku da dožive nezaboravne izvedbe najvećih hitova, impresivnu koreografiju i snažnu povezanost benda s publikom. Stray Kids: The dominATE Tournije samo koncertni film, već potpuni audiovizualni doživljaj koji prenosi intenzitet nastupa, kreativnu viziju grupe i emocije koje su Stray Kids učinile globalnim fenomenom.
Poznati po snažnom autorskom identitetu, energičnim nastupima i pomicanju granica K-pop žanra, Stray Kids ovim filmom još jednom potvrđuju svoj status lidera nove generacije.

NURNBERG / Nuremberg
2026-02-11 20:00 - 22:30, 2026-02-13 18:00 - 20:30 | Kino dvorana Visia, Poljana Paska Miličevića 3, Dubrovnik, 20000, Croatia
Predvođen dobitnicima Oscara Russellom Croweom i Ramijem Malekom te nominiranim Michaelom Shannonom, Nürnberg je snažan triler koji donosi priču o uspostavi povijesnih suđenja članovima nacističkog vrhovnog zapovjedništva za ratne zločine počinjene tijekom Drugog svjetskog rata. Film je temeljen je na hvaljenoj knjizi Jacka El-Haija The Nazi and the Psychiatrist. U neposrednom razdoblju nakon Drugog svjetskog rata, dok se svijet suočava s razotkrivenim užasima Holokausta, američki vojni psihijatar, bojnik Douglas Kelley dobiva izniman zadatak – procijeniti mentalno stanje Hermanna Göringa, zloglasnog bivšeg reichsmaršala i Hitlerova zamjenika, kao i drugih visokih nacističkih dužnosnika. No uskoro se nađe zarobljen u psihološkom dvoboju s Göringom, čija karizma i lukavstvo razotkrivaju trijeznu istinu: da i obični ljudi mogu počiniti nezamislivo zlo.

STRANGER THINGS TEMATSKI KVIZ
2026-02-11 20:00 - 22:30 | Capitano Bar, Tenturija 96, Komolac, Dubrovačko-neretvanska, 20236, Croatia
Stranger Things je američko znanstveno-fantastička serija čiji su kreatori braća Duffer. Emitiranje je počelo 2016 godine a i dalje oduševljava svakim novim gledanjem! E vrijeme je da upravo taj osjećaj oživimo s kvizom u Capitanu u srijedu, 11.2. od 20:00h!😉
Pripremili smo za Vas izvrstan set pitanja + veliki broj popratnih igara inspiriranih našom najdražom serijom i to ćemo sve začiniti sa velikim brojem nagrada.
Broj ekipa je ograničen i očekujemo će se kapacitet brzo popuniti.
Broj članova: maksimalno 5 po ekipi
Kotizacija: 12 eura po ekipi
Prijave za kviz bit će otvorene do srijede, 11.2. u 19:00 sati ili do popunjenja kapaciteta

SVADBA
2026-02-11 20:30 - 22:00, 2026-02-12 18:00 - 19:30, 2026-02-13 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

MNK Ombla - MNK Jadran Ljuta
2026-02-11 21:00 - 22:30 | Gruda, Konavle, Gruda, Gruda, Dubrovačko-neretvanska, 20215, Croatia
Početak drugog dijela sezone nas očekuje utakmicom protv ekipe MNK Jadran Ljuta.

Želimo nastaviti kontinuitet iz prvog dijela i osvojiti nove bodove!

#tojenašaombla

Besplatno savjetovanje o kosi
2026-02-12 15:30 - 18:30 | Ljekarna Dubrovnik – Lapad, Ul. Mata Vodopića 30, Dubrovnik, Dubrovačko-neretvanska, 20000, Croatia
Svake godine tijekom promjena godišnjih doba, problemi s kosom poput ISPADANJA, SVRBEŽA i drugih problema ponovno se pojavljuju.
Za provjeru zdravlja vaše kose dođite na besplatno savjetovanje u Ljekarnu Dubrovnik Lapad – https://servicesforpharmacies.com/hr/scalp/ljekarna-lapad/.
Rezervirajte termin pozivom na broj ili klikom na link: https://servicesforpharmacies.com/hr/datepicker/?code=LAPAD%20DUBROVNIK
Problemi s kosom, Ispadanje kose, Stanjivanje kose, Rijetka kosa, Masna kosa, Suha kosa, Svrbež vlasišta, Nadraženo vlasište, Perut, Seboroični dermatitis, Psihosomatski dermatitis, Alopecija

GOAT: OKUS POBJEDE
2026-02-12 16:00 - 17:30, 2026-02-13 16:00 - 17:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Iz Sony Pictures Animationa, studija koji stoji iza Spider-Mana™: Across the Spider-Verse istiže GOAT, originalna akcijska komedija smještena u svijet naseljen isključivo životinjama.
Priča prati Willa, malog jarca s velikim snovima koji dobiva priliku života – pridružiti se profesionalcima i zaigrati rikomet, visokointenzivan, mješoviti sport s punim kontaktom, kojim dominiraju najbrži i najžešći životinjski sportaši na svijetu. Willov novi tim nije oduševljen što imaju malenog jarca u svojoj postavi, ali Will je odlučan revolucionirati ovaj sport i jednom zauvijek dokazati da “mali mogu biti veliki igrači!”

Slikarska radionica: maškare
2026-02-12 18:00 - 19:00 | TUP Dubrovnik, Ul. Svetog Križa 3, Dubrovnik, DFubrovačko-neretvanska, 20000, Croatia
Četvrtak, 12. veljače od 18h pozivamo također djecu od 6 do 12 godina na slikarsku radionicu Art studio Kantunić posvećenu maškarama i omiljenim karnevalskim likovima! Voditeljica je Giovanna Kličan, a obvezne prijave su dostupne na linku: https://forms.fillout.com/t/bSZNLxvafhus

Grad Dubrovnik

4 noći Valentinova
2026-02-12 18:00 - 23:00, 2026-02-13 18:00 - 23:00 | Guloso food bar, Obala Stjepana Radića 27, Dubrovnik, Dubrovačko-neretvanska, 20000, Croatia
Valentinovo se u nas slavi 4 dana!
Nakon male pauze vraćamo se onome što najviše volimo – druženjima uz hranu!
Rezervacije kao i obično na broj 092 4335 222 ili u inbox, pa požurite. Veselimo se!

12.02.
LOVE & BURGERS – warm up night
13.02.
MINI BURGER RADIONICA ZA DJECU I ODRASLE
14.02.
GULOSO VALENTINE’S VEČERA & KARAOKE
15.02.
ANTI VALENTINE PARTY BY GULOSO & TEO GRČIĆ

AMOR U KNJIŽNICI
2026-02-12 18:30 - 20:00 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
𝐀𝐦𝐨𝐫 𝐮 𝐤𝐧𝐣𝐢ž𝐧𝐢𝐜𝐢
Č𝐞𝐭𝐯𝐫𝐭𝐚𝐤, 𝟏𝟐. 𝐯𝐞𝐥𝐣𝐚č𝐞 𝟏𝟖:𝟑𝟎 𝐒𝐚𝐥𝐨č𝐚 𝐨𝐝 𝐳𝐫𝐜𝐚𝐥𝐚, 𝐍𝐚𝐫𝐨𝐝𝐧𝐚 𝐤𝐧𝐣𝐢ž𝐧𝐢𝐜𝐚 𝐆𝐫𝐚𝐝
𝐍𝐚𝐭𝐣𝐞č𝐚𝐣 𝐳𝐚 𝐧𝐚𝐣𝐥𝐣𝐞𝐩š𝐮 𝐥𝐣𝐮𝐛𝐚𝐯𝐧𝐮 𝐩𝐣𝐞𝐬𝐦𝐮 𝐮č𝐞𝐧𝐢𝐤𝐚 𝐨𝐬𝐧𝐨𝐯𝐧𝐢𝐡 𝐢 𝐬𝐫𝐞𝐝𝐧𝐣𝐢𝐡 š𝐤𝐨𝐥𝐚
U susret Valentinovu, Dubrovačke knjižnice i ove godine organiziraju tradicionalni natječaj “𝐀𝐦𝐨𝐫 𝐮 𝐤𝐧𝐣𝐢ž𝐧𝐢𝐜𝐢”, posvećen poticanju i promicanju literarnog stvaralaštva djece i mladih.
Na pjesničko-glazbenoj večeri učenici će predstaviti svoje ljubavne pjesme u posebnom programu povodom Dana zaljubljenih.
Program vodi knjižničarka Katarina Palinić. Stručni žiri odabrat će najljepše ljubavne pjesme i nagraditi autore prigodnim nagradama.
Kategorije natjecanja:• učenici 5. – 8. razreda osnovne škole• učenici srednjih škola
Dođite podržati mlade pjesnike i zajedno proslaviti ljubav prema pisanoj riječi!

MAŠKARATA OD FERALА – DOMINALI
2026-02-12 19:00 - 2026-02-13 02:00 | Cavtat, Dom kulture, Obala A. Starčevića 20, Cavtat, Dubrovačko-neretvanska, 20210, Croatia
Kad noć padne, ferali zasvijetle, a sjene krenu ulicama…

U četvrtak, 12.02. u 19:00 Dominali izlaze iz tame ispred Doma kulture u Cavtatu, prohodu ulicama uz cavtatsku limenu glazbu, nakratko fermavaju u Doris i Miša, a zatim se u Domu kulture zabavljaju uz šporke makarule i vino.

Odličan način za provesti četvrtak veče, zašto im se ne bi i vi pridružili i došli maškarani, nasmijani?

Vidimo se…

ORKANSKI VISOVI / Wuthering Heights
2026-02-12 20:00 - 22:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.

SONG SUNG BLUE
2026-02-12 20:15 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Dva glazbenika koji nisu imali sreće (Hugh Jackman i Kate Hudson) formiraju veseli tribute bend Neilu Diamondu, dokazujući da nikad nije kasno pronaći ljubav i slijediti svoje snove.
Kada Mike Sardina (Hugh Jackman) upozna Claire Stengl (Kate Hudson), on je u tom trenutku sitni glazbenik na koncertima. Mike, liječeni alkoholičar i veteran Vijetnamskog rata, dodatno radi kao mehaničar kako bi uspio raditi ono što najviše voli: svirati i nastupati, bez obzira na to koliko je velika publika, bez obzira na to koliko je prazan bar. Kad vidi Claire na pozornici u njezinom nastupu Patsy Cline, u njoj uočava istu strast i otkrivaju kozmičku povezanost koja započinje ljubavnu priču koja se nalazi i na i izvan zajedničke pozornice.

Dubrovački karnevo - MAŠKARANI ŠKOLSKI DAN NA STRADUNU
2026-02-13 09:00 - 23:00 | Stradun, Placa bb, Dubrovnik, Dubrovačko-neretvanska, 20000, Croatia
PETAK, 13. VELJAČE // MAŠKARANI ŠKOLSKI DAN NA STRADUNU
09:00 Đir Stradunom učenika od 1. do 4. razreda osnovnih škola
11:00 Proglašenje najbolje maškaranih razreda
12:00 Đir Stradunom učenika od 5. do 8. razreda osnovnih škola
14:00 Proglašenje najbolje maškaranih razreda
20:00 Maškarani koncert Dubrovačkog simfonijskog orkestra
Kazalište Marina Držića (potrebno je rezervirati besplatne ulaznice)
21:00 Mali veljun uz živu glazbu i maškarani party
Taraca ispred Kazališta Marina Držića

𝐅𝐞𝐬𝐭𝐢𝐯𝐚𝐥 𝐯𝐢𝐧𝐚 „𝐕𝐢𝐧𝐬𝐤𝐢 𝐩𝐨𝐝𝐫𝐮𝐦“
2026-02-13 10:00 - 2026-02-14 21:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
U Lazaretima, 𝟏𝟑. 𝐢 𝟏𝟒. 𝐯𝐞𝐥𝐣𝐚č𝐞, očekuje vas poseban vinski i gastronomski doživljaj.
Tijekom petka i subote više od 𝟕𝟎 𝐫𝐞𝐧𝐨𝐦𝐢𝐫𝐚𝐧𝐢𝐡 𝐯𝐢𝐧𝐚𝐫𝐚 predstavit će svoje najbolje etikete, a posjetitelji će moći kušati više od 300 vrhunskih vina, uključujući rijetke i ekskluzivne sorte.

Festival donosi puno više od degustacije, na programu su radionice, predavanja i susreti za sve koji vole vino, od onih znatiželjnih do profesionalaca.

Doživite Dubrovnik kroz vino i hranu te budite dio ove sve prepoznatljivije manifestacije u jedinstvenom ambijentu Lazareta.

——-

𝐓𝐡𝐞 “𝐖𝐢𝐧𝐞 𝐂𝐞𝐥𝐥𝐚𝐫” 𝐖𝐢𝐧𝐞 𝐚𝐧𝐝 𝐃𝐞𝐥𝐢𝐜𝐚𝐜𝐢𝐞𝐬 𝐅𝐞𝐬𝐭𝐢𝐯𝐚𝐥 𝐫𝐞𝐭𝐮𝐫𝐧𝐬 𝐭𝐨 𝐃𝐮𝐛𝐫𝐨𝐯𝐧𝐢𝐤!

On 𝐅𝐞𝐛𝐫𝐮𝐚𝐫𝐲 𝟏𝟑 𝐚𝐧𝐝 𝟏𝟒, the historic Lazareti will host a unique wine and food experience.
Over 𝟕𝟎 𝐫𝐞𝐧𝐨𝐰𝐧𝐞𝐝 𝐰𝐢𝐧𝐞𝐦𝐚𝐤𝐞𝐫𝐬 will present their finest labels, giving visitors the chance to taste more than 300 premium wines, including rare and exclusive varieties.

The festival is more than just tastings. Expect workshops, talks, and a great atmosphere for meeting fellow wine lovers and industry professionals.

Discover Dubrovnik through wine and gastronomy and be part of this growing and respected event in a truly special setting.

#experiencedubrovnik #croatiafulloflife #dubrovnik #dubrovnikriviera #dubrovnikneretvacounty #feelfreetodiscover #visitdubrovnik

VINSKA RADIONICA: Gurmanski duo, kamenice i pjenušac
2026-02-13 14:30 - 16:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
U sklopu III. festivala vina i delicija Vinski podrum sudjelujte u inspirativnim vinskim radionicama koje vode renomirani stručnjaci, naučite više o vinima i degustirajte probrane etikete.
Malostonska kamenica je jedna od gastronomskih blaga Dubrovačko-neretvanske županije te ima zaštitu pri EU. Na ovoj radionici ćemo imati priliku doživjeti savršen spoj kamenica i pjenušavog vina, što je jedan od najklasičnijih primjera sljubljivanja. Šest probranih pjenušaca će nam pokazati kako se njihova svježina i fine kiseline sljubljuju s mineralnošću i slanosti kamenice.
Voditelji radionice su Vedran Kunica i Ksenija Matić.

VINSKA RADIONICA: Reubens Private Reserve - Veliko vino Pelješca
2026-02-13 16:00 - 18:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
U sklopu III. festivala vina i delicija Vinski podrum sudjelujte u inspirativnim vinskim radionicama koje vode renomirani stručnjaci, naučite više o vinima i degustirajte probrane etikete.
Reubens Private Reserve – ovo vrhunsko limitirano vino vinarije Korta Katarina dolazi s najboljih položaja na Pelješcu: Dingač i Postup. Vino odležava u hrastovim bačvama do 36 mjeseci, a nakon toga nekoliko godina u boci. Ovo je jedinstvena prilika i izvrsna radionica za vinske entuzijaste da upoznaju potencijal plavca malog te uz degustaciju vidljiv njegov razvoj kroz vrijeme.
Voditelj radionice je Božidar Jukić.

Cavtatski zimski dječji karneval
2026-02-13 16:30 - 19:00 | Hotel Croatia, Cavtat, Frankopanska 10, Cavtat, Dubrovačko-neretvanska, 20210, Croatia
Najveseliji dječji dan zime stiže u Cavtat!

Draga djeco i roditelji, pripremite svoje najšarenije kostime, navucite osmijehe do ušiju i pridružite nam se u petak na pravoj maloj čaroliji – Cavtatskom zimskom dječjem karnevalu!

Ulice će oživjeti uz razigranu povorku, smijeh, glazbu i ples, a maštovite maske pretvorit će Cavtat u bajkovitu pozornicu punu superjunaka, princeza, klaunova i čudesnih bića. Veselu atmosferu dodatno će zagrijati limena glazba i mažoretkinje, a vrhunac zabave donosi čarobni maskenbal show uz omiljenog klauna Šarenka koji garantira puno smijeha i iznenađenja!

Ovo je dan kada mašta vlada, kada su svi ono što požele biti i kada se stvaraju najljepše uspomene. Zato povedite svoje mališane, okupite ekipu i dođite zaplesati, zapjevati i zabaviti se s nama!

Vidimo se na najšarenijem zimskom slavlju – jer karneval je vrijeme radosti, igre i zajedništva!

U slučaju lošeg vremena, okupit ćemo se ispred hotela Croatia u 16:45. Pratite nas, na vrijeme ćemo vas obavijestiti o promjeni.

VINSKA RADIONICA: Vilin ples Crvik - put kroz berbe
2026-02-13 17:30 - 19:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
U sklopu III. festivala vina i delicija Vinski podrum sudjelujte u inspirativnim vinskim radionicama koje vode renomirani stručnjaci, naučite više o vinima i degustirajte probrane etikete.
Konavle kao vinogorje daje izuzetne rezultate za internacionalne sorte. Vino Vilin ples vinarije Crvik iz berbe 2017. nagrađeno je zlatnom medaljom Decanter World Wine Awards. Kroz 6 berbi ovog vina upoznat ćemo različitosti berbi te njegov potencijal starenja. Pridružite nam se i iskoristite jedinstvenu priliku da bolje upoznate jedno od najcjenjenijih crvenih vina s juga.
Voditelj radionice je Kruno Filipović.

Valentinovo na petak trinaesti – Kad ljubavni trokut napiše pjesmu
2026-02-13 19:00 - 20:30 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
Uoči Dana zaljubljenih, 13. veljače 2026. u 19 sati Dubrovačka baština organizira predavanje koje ujedinjuje ljubav i glazbu pod nazivom Valentinovo na petak trinaesti – Kad ljubavni trokut napiše pjesmu. Događaj će se održati u 1. lađi Lazareta, a ulaz je besplatan za sve posjetitelje.
Omiljeni glazbenik, književnik i predavač Vedran Mezei ispričat će tri istinite priče o ljubavnim trokutima koji su nadahnuli neke od najpoznatih pjesama suvremene glazbe. Riječ je o glazbenim klasicima 20. stoljeća poput Layle Erica Claptona, Here Comes the Sun Beatlesa, You Can’t Always Get What You Want Rolling Stonesa i mnoge druge.
U ovom multimedijalnom događaju posjetitelji će imati priliku slušati pjesme, gledati njihove izvedbe, ali i doznati intrigantne detalje njihova nastanka.
Pridružite nam se u petak i saznajte koji su ljubavni brodolomi obilježili povijest pop i rock glazbe!
